LATVIJAS REPUBLIKAS MINISTRU KABINETS

2009.\_\_\_\_\_\_\_\_ Noteikumi Nr. \_\_\_\_\_\_

(prot. Nr.\_\_  \_\_.§)

Rīgā

Elektronisko sakaru tīklu, elektrisko tīklu, siltumtīklu, ūdensvadu un kanalizācijas tīklu, gāzes vadu, gāzapgādes iekārtu un būvju, gāzes noliktavu un krātuvju būvniecības saskaņošanas kārtība, ja šo objektu aizsargjosla aizņems zemi, kas ir daudzdzīvokļu māju dzīvokļu īpašnieku kopīpašums

Izdoti saskaņā ar

Aizsargjoslu likuma

[33.panta otro daļu](http://pro.nais.dati.lv/naiser/text.cfm?Ref=0101032006062700510&Req=0101032006062700510&Key=0103011997020532776&Hash=1#1)

1. Noteikumi nosaka kārtību, kādā saskaņo elektronisko sakaru tīklu, elektrisko tīklu, siltumtīklu, ūdensvadu un kanalizācijas tīklu, gāzes vadu, gāzapgādes iekārtu un būvju, gāzes noliktavu un krātuvju būvniecību vai paplašināšanu, ja paredzēts, ka pēc tās attiecīgā objekta aizsargjosla aizņems jaunas zemes platības, kas ir daudzdzīvokļu māju dzīvokļu īpašnieku kopīpašums un ar daudzdzīvokļu dzīvojamo māju (turpmāk – dzīvojamā māja) veido vienotu nekustamo īpašumu.

2. Elektronisko sakaru tīklu, elektrisko tīklu, siltumtīklu, ūdensvadu un kanalizācijas tīklu, gāzes vadu, gāzapgādes iekārtu un būvju, gāzes noliktavu un krātuvju īpašnieks (turpmāk – objekta īpašnieks) normatīvajos aktos noteiktajos gadījumos informē daudzdzīvokļu mājas dzīvokļu īpašniekus, uz kuru nekustamo īpašumu attiecas aizsargjosla, kā arī vietējo pašvaldību par aizsargjoslu vai tās izmaiņām, neveicot saskaņošanu.

3. Objekta īpašnieks elektroniski sagatavo objekta un tā aizsargjoslas plāna projektu (turpmāk – projekts) (mērogā 1:500, vektordatu formā, Latvijas ģeodēziskajā koordinātu sistēmā LKS–92). Projekta izdruku objekta īpašnieks iesniedz saskaņo­šanai dzīvojamās mājas pārvaldītājam (dzīvojamās mājas īpašniekiem vai pārvaldniekam).

4. Projektu saskaņo dzīvojamās mājas īpašnieki, kas pārstāv vairāk kā pusi no visu dzīvojamās mājas dzīvokļu īpašumu skaita, dzīvokļu īpašnieku izveidota dzīvokļu īpašnieku sabiedrība vai pārvaldnieks, ja ar viņu ir noslēgts pārvaldīšanas līgums, kurā pārvaldnieks ir pilnvarots attiecīgās dzīvojamās mājas īpašnieku vietā pieņemt lēmumu par nekustamā īpašuma apgrūtinājumiem.

5. Objekta īpašnieks iesniedz šo noteikumu 4.punktā minētajām personām rakstisku uzaicinājumu saskaņot projektu. Uzaicinājumā jānorāda vieta un laiks, kur un kad īpašnieki un pārvaldnieks var iepazīties ar projektu, kā arī jānorāda objekta īpašnieka atbildīgā par projektu persona. Uzaicinājumam pievieno:

1. saskaņošanas protokola projektu;

 2. informāciju par nekustamā īpašuma objekta apgrūtinājumiem pēc objekta izbūves;

 3. informāciju par vienreizējo atlīdzību īpašniekiem, kas aprēķināma un izmaksājama saskaņā ar normatīvajiem aktiem, kas nosaka atlīdzības noteikšanu par jaunu zemes platību aizņemšanu šo noteikumu 1. punktā minēto aizsargjoslu izveidei.

6. Šo noteikumu 4.punktā minētajām personām lēmums par saskaņojumu jāpieņem 30 dienu laikā no uzaicinājuma, kas nosūtīts ierakstītā vēstulē vai vēstulē ar elektronisko parakstu, saņemšanas dienas. 10 dienu laikā pēc lēmuma pieņemšanas pārvaldnieks to iesniedz objekta īpašniekam. Ja 40 dienu laikā pārvaldnieks nav informējis par lēmumu pieņemšanu, tad projekts uzskatāms par saskaņotu.

7.Šo noteikumu 4.punktā minētās personas saskaņojumu apliecina ar parakstu uz projekta vai saskaņošanas protokolā un dzīvojamās mājas īpašnieku lēmums par saskaņojumu pievienojams projektam.

8.  Saistībā ar projekta saskaņošanu radušos strīdus starp objekta īpašnieku un dzīvojamās mājas īpašniekiem vai pārvaldnieku izšķir civilprocesuālā kārtībā vispārējās jurisdikcijas tiesā.

9. Pēc objekta izbūves, datus par objektu un tā aizsargjoslām iesniedz un grafiski attēlo Apgrūtināto teritoriju informācijas sistēmas likumā noteiktajā kārtībā. Līdz Apgrūtināto teritoriju informācijas sistēmas likuma spēkā stāšanās dienai piemērojami Ministru kabineta 2006.gada 12. decembra noteikumi Nr.1002 „Aizsargjoslu datu bāzes izveides, uzturēšanas un informācijas aprites kārtība”.

10. Noteikumi stājas spēkā ar 2010.gada 1.janvāri.

Ministru prezidents V. Dombrovskis

Ekonomikas ministrs A. Kampars

Iesniedzējs:

Ekonomikas ministrs A.Kampars

Vīza:

Valsts sekretārs A.Matīss

25.09 2009.8:25

508

D.Rekšāne

67013218, Dace.Reksane@em.gov.lv